വാക്സിനെടുക്കാത്തവര്ക്ക് സൗദിയില് നിയന്ത്രണങ്ങള് സ്ഥാപനങ്ങളിലോ പൊതുപരിപാടികളിലോ പ്രവേശനമില്ല ജിദ്ദ: ഞായറാഴ്ച മുതല് കോവിഡ് പ്രതിരോധ വാക്സിനെടുത്തവര്ക്ക് മാത്രമാണ് സൗദി അറേബ്യയിലെ പൊതുസ്വകാര്യ മേഖലയിലെ മുഴുവന് സ്ഥാപനങ്ങളിലും പ്രവേശനാനുമതിയെന്ന് റിപ്പോര്ട്ട് . രാജ്യത്ത് നടക്കുന്ന പൊതുപരിപാടികളില് പങ്കെടുക്കാനും പൊതു ഗതാഗതസൗകര്യം ഉപയോഗപ്പെടുത്താനും വാക്സിനെടുത്തിരിക്കണം . ഞായറാഴ്ച മുതല് പുതിയനിയമം പ്രാബല്യത്തില് വരുമെന്ന് ആഭ്യന്തരമന്ത്രാലയം നേരത്തെ വ്യക്തമാക്കിയിരുന്നു. സാമ്ബത്തിക, വാണിജ്യ, സാംസ്കാരിക, വിനോദ, കായിക മേഖലകള്, സാമൂഹിക, വിനോദ പരിപാടികള്, സാംസ്കാരിക സമ്മേളനങ്ങള്, ശാസ്ത്ര സംഗമങ്ങള്, പൊതു സ്വകാര്യ സ്ഥാപനങ്ങള്, വിദ്യാഭ്യാസ സ്ഥാപനങ്ങള്, പൊതുഗതാഗതം തുടങ്ങിയ എല്ലായിടത്തും ഞായറാഴ്ച മുതല് വാക്സിന് എടുത്തവര്ക്ക് മാത്രമായിരിക്കും പ്രവേശനം. സൗദി ഫുഡ് ആന്ഡ് ഡ്രഗ് അതോറിറ്റി അംഗീകരിച്ച കോവിഡ് വാക്സിനുകളിലൊന്നിന്റെ നിശ്ചിത ഡോസ് കുത്തിവെപ്പ് പൂര്ത്തീകരിച്ചിരിക്കണം എന്നാണ് നിബന്ധന. രാജ്യത്തെ മുഴുവന് മാളുകളിലും വാണിജ്യകേന്ദ്രങ്ങളിലും നിബന്ധന നിര്ബന്ധമാണ് . വാക്സിനേറ്റഡാണ് എന്ന് വ്യക്തമാക്കുന്ന തവക്കല്നാ ആപ്പിലെ ഇമ്യൂണ് സ്റ്റാറ്റസ് ആണ് കാണിക്കേണ്ടത് . അതെ സമയം പ്രവേശനം നിയന്ത്രിക്കാന് കവാടങ്ങളില് നിലയുറപ്പിച്ചിരുന്ന ജീവനക്കാര് ഇത് പരിശോധിച്ചുറപ്പാക്കുകയും വേണം .ഒരു വാണിജ്യസ്ഥാപനവും ഈ നിയമത്തില് നിന്നൊഴിവല്ലെന്ന് സൗദി വാണിജ്യ മന്ത്രാലയം ട്വീറ്റ് ചെയ്തു. തവക്കല്നാ ആപ്പില് ഇമ്യൂണ് സ്റ്റാറ്റസ് നിര്ബന്ധമായും ഉണ്ടാവുക എന്നതാണ് എവിടെയും പ്രവേശനാനുമതിക്കുള്ള നിബന്ധന. സാമൂഹികസുരക്ഷയും പൊതുജനാരോഗ്യവുമാണ് പുതിയ നിയമത്തിലൂടെ ലക്ഷ്യമിടുന്നത്.The post വാക്സിനെടുക്കാത്തവര്ക്ക് സൗദിയില് നിയന്ത്രണങ്ങള് സ്ഥാപനങ്ങളിലോ പൊതുപരിപാടികളിലോ പ്രവേശനമില്ല first appeared on MalayalamExpressOnline.